ভোটার কার্ড নিয়ে বৈঠক মুখ্য নির্বাচনী আধিকারিকের

ওয়েব ডেস্ক: ভুয়ো ভোটার নিয়ে উত্তাল রাজ্য রাজনীতি। আর এই নিয়ে ইতিমধ্যেই সুর চরিয়েছে খোদ শাসক দল এবং বিরোধী দল উভয়েই। তবে এবার সেই নিয়ে বৈঠক ডাকল রাজ্যের মুখ্য নির্বাচনী আধিকারিক। জানা যাচ্ছে, সব জেলাশাসক, এডিএম ইলেকশন এবং ওসি ইলেকশানদের নিয়ে বৈঠক করবেন মুখ্য নির্বাচনী আধিকারিকরা।

জানা যাচ্ছে, এই বৈঠকে ৪ দফা বিষয় নিয়ে আলোচনা করা হবে। আর সেই দফাগুলি নিয়ে আলোচনার জন্য জরুরি ভিত্তিতে ডাক দেওয়া হয়েছে এই বৈঠকের।

আরও পড়ুন: ফের বঙ্গ সফরে অমিত শাহ, ২৯ মার্চ রাজ্যের আসার কথা

৪ দফা বৈঠকে উঠে আসতে পারে এখনও পর্যন্ত কত ফর্ম বাতিল হয়েছে এই বিষয়টি, পাশাপাশি রাজনৈতিক দলগুলোর সঙ্গে ভোটার কার্ড নিয়ে বৈঠক হয়েছে নাকি এই বিষয়টিও সামনে আসবে। পাশাপাশি রাজ্যের মুখ্য নির্বাচনী আধিকারিক এও প্রশ্ন করতে পারেন বিভিন্ন জেলা থেকে ভোটার কার্ড সংক্রান্ত কতগুলি অভিযোগ জমা পরেছে, আর সেই ইস্যুগুলিকে সামনে রেখে জেলাশাসক দফতর কী পদক্ষেপ গ্রহণ করেছে।

সোমবার দুপুর ৩টে নাগাদ এই বৈঠকের ডাক দেওয়া হয়েছে মুখ্য নির্বাচনী আধিকারিকের দফতর থেকে। জানা যাচ্ছে, এই বৈঠকে ভার্চুয়ালি যোগ দেবেন জেলা শাসকরা।

দেখুন অন্য খবর